UDTALELSE FRA KOMMISSIONEN i henhold til EF-traktatens artikel 251, stk. 2, litra c), om Europa-Parlamentets ændring til Rådets fælles holdning til forslag til EUROPA-PARLAMENTETS OG RÅDETS DIREKTIV om harmonisering af eksamenskravene for sikkerhedsrådgivere for transport med jernbane eller ad vej eller indre vandveje af farligt gods OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

1998/0106 (COD)

UDTALELSE FRA KOMMISSIONEN

i henhold til EF-traktatens artikel 251, stk. 2, litra c), om Europa-Parlamentets ændring til Rådets fælles holdning til forslag til

EUROPA-PARLAMENTETS OG RÅDETS DIREKTIV om harmonisering af eksamenskravene for sikkerhedsrådgivere for transport med jernbane eller ad vej eller indre vandveje af farligt gods

1. BAGGRUND

Kommissionen forelagde den 19. marts 1998 Rådet et forslag til direktiv om harmonisering af eksamenskravene for sikkerhedsrådgivere for transport med jernbane eller ad vej eller indre vandveje af farligt gods (KOM(1998)174 endelig - SYN 1998/0106) [1].

[1] EFT C 148 af 14.5.1998, s. 21.

Det Økonomiske og Sociale Udvalg afgav positiv udtalelse den 9. september 1998 [2].

[2] EFT C 407 af 28.12.1998, s. 118.

Europa-Parlamentet afgav udtalelse efter førstebehandling af forslaget den 20. oktober 1998 [3].

[3] EFT C 341 af 9.11.1998, s. 32.

Kommissionen forelagde Rådet et ændret forslag(KOM(1998)803 endelig - SYN 1998/0106) [4] den 23. december 1998.

[4] EFT C 52 af 23.2.1999, s. 16.

Rådet vedtog en fælles holdning den 29. marts 1999 [5].

[5] EFT C

Regionsudvalget besluttede ikke at udarbejde en udtalelse om forslaget den 15. juli 1999 [6].

[6] Brev nr. 1295 af 22.07.1999, stilet til Rådets generalsekretariat.

Europa-Parlamentet besluttede ved andenbehandling af ændre den fælles holdning den 18. januar 2000 [7].

[7] EFT C

2. FORMÅLET MED KOMMISSIONENS FORSLAG

Nærværende forslag sigter på at harmonisere medlemsstaternes lovgivning vedrørende eksamen for sikkerhedsrådgivere for transport med jernbane eller ad vej eller indre vandveje af farligt gods.

I henhold til direktiv 96/35/EF skal transportvirksomheder, der transporterer farligt gods ad vej, ad jernbane og ad vandveje samt virksomheder der foretager pålæsning eller aflæsning i forbindelse med sådanne transporter udpege en eller flere sikkerhedsrådgivere for at reducere farerne for personer, materiel og miljø mest muligt.

Disse sikkerhedsrådgivere opnår deres erhvervsmæssige kompetence gennem en specifik uddannelse, som afsluttes med et bevis efter bestået eksamen. Beviset for erhvervsmæssig uddannelse skal kunne anerkendes i alle medlemsstater. Direktiv 96/35/EF indeholder ingen præcise bestemmelser om harmonisering af eksamensindholdet; formålet med nærværende forslag er at fastslå minimumskrav for sikkerhedsrådgiveres eksamen.

3. KOMMENTARER TIL PARLAMENTETS ÆNDRINGSFORSLAG VED ANDENBEHANDLING

3.1 Almindelige bemærkninger

Kommissionen mener, at det eneste ændringsforslag Europa-Parlamentet har foreslået til Rådets fælles holdning svarer til forslagets mål.

3.2 Kommentarer til ændringsforslaget

>TABELPOSITION>

Kommissionen kan acceptere denne ændring, da datoen i den fælles holdning ikke længere er relevant, og at den løsning, Europa-Parlamentet har foreslået, er realistisk.

4. GENERELLE KONKLUSIONER

Kommissionen mener, at Rådets fælles holdning suppleret med Europa-Parlamentets ændringsforslag fra andenbehandling respekterer målsætningen i Kommissionens forslag.

Kommissionen accepterer derfor den ændring af Rådets fælles holdning som sker ved Europa-Parlamentets ændring.